

Αρκαλοχώρι, 06/ 05 /2025

Προς: ΜΜΕ

**ΔΕΛΤΙΟ ΤΥΠΟΥ**

**Ειδικό Πρόγραμμα Απασχόλησης για την πρόσληψη Ατόμων με Αναπηρία (ΑμεΑ) στο Δήμο Μινώα Πεδιάδας**

Ο Δήμος Μινώα Πεδιάδας ενημερώνει ότι εγκρίθηκε η συμμετοχή του Δήμου, στο Ειδικό Πρόγραμμα Απασχόλησης για την πρόσληψη 1.000 ανέργων Ατόμων με Αναπηρία (ΑμεΑ) σε Οργανισμούς Τοπικής Αυτοδιοίκησης Α' βαθμού. Αντικείμενο του προγράμματος, είναι η δημιουργία 1.000 νέων θέσεων εργασίας, πλήρους ή μερικής απασχόλησης, με την πρόσληψη ανέργων Ατόμων με Αναπηρία (ΑμεΑ).

Ωφελούμενοι του παρόντος προγράμματος είναι άνεργα άτομα εγγεγραμμένα στο Ψηφιακό Μητρώο ανέργων της Δ.ΥΠ.Α. τα οποία ανήκουν στην κατηγορία των Ατόμων με Αναπηρία (ΑμεΑ). Οι ωφελούμενοι κατά την υπόδειξή τους από το αρμόδιο Γρ. ΕΚΟ ή ΚΠΑ2, πρέπει να είναι εγγεγραμμένοι στο ψηφιακό μητρώο ανέργων της Δ.ΥΠ.Α., τουλάχιστον κατά την ημερομηνία υπόδειξής τους.

**Κατά την υπόδειξη τους όλοι οι ωφελούμενοι πρέπει να πληρούν τις παρακάτω προϋποθέσεις:**

α) Να έχουν ολοκληρώσει τη διαδικασία εξατομικευμένης προσέγγισης και να διαθέτουν Ψηφιακό Ατομικό Σχέδιο Δράσης (ΑΣΔ).

β)Να είναι Έλληνες πολίτες, πολίτες κρατών - μελών της Ε.Ε. (ν. 2431/1996), Βορειοηπειρώτες, ομογενείς και ομογενείς που προέρχονται από την Κωνσταντινούπολη και από τα νησιά Ίμβρο και Τένεδο, χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητα τους ως Ελλήνων κατά το γένος και τη συνείδηση αποδεικνύεται με άλλους τρόπους (ν.δ. 3832/1958).

γ) Να διαθέτουν Γνωμάτευση Αναπηρίας από Υγειονομική Επιτροπή ΚΕ.Π.Α. σε ισχύ, με την οποία να πιστοποιείται ποσοστό αναπηρίας 50% τουλάχιστον και άνω. Δεν γίνονται δεκτές γνωματεύσεις ΚΕ.Π.Α. που αναγράφουν ανικανότητα για κάθε βιοποριστική εργασία.

**Οι εγκεκριμένες θέσεις για το Δήμο μας είναι τρείς (3) ΔΕ Διοικητικού και μία (1) ΥΕ Γενικών Καθηκόντων.** Οι ενδιαφερόμενοι που διαθέτουν τα παραπάνω καλούνται να απευθυνθούν στα αρμόδια ΚΕΠΑ της ΔΥΠΑ για περαιτέρω πληροφορίες ή στο τηλέφωνο του Δήμου 2891340300.